b'\n_START_ARTICLE_\nKreativno ogla\xc5\xa1evanje\n_START_SECTION_\nKreativnost\n_START_PARAGRAPH_\nKreativnost razli\xc4\x8dni avtorji opredeljujejo razli\xc4\x8dno. Kreativnost lahko preprosto opredelimo kot iskanje novega, originalnega in druga\xc4\x8dnega, pri \xc4\x8demer je klju\xc4\x8dnega pomena izvirnost izdelka . Gre za sposobnost in zmo\xc5\xbenost za odkrivanje novih zamisli, ki jih pred tem \xc5\xa1e ni bilo ali pa niso dovolj raz\xc5\xa1irjene in znane . Lahko gre za povezovanje dveh ali ve\xc4\x8d \xc5\xbee uveljavljenih idej na tak na\xc4\x8din, da dobimo nekaj novega .\n_START_SECTION_\nNagrade in festivali, ki nagrajujejo kreativnost\n_START_PARAGRAPH_\nPo mnenju  je klju\xc4\x8d do uspeha na podro\xc4\x8dju ogla\xc5\xa1evanja nagrajevanje (povpre\xc4\x8dna ogla\xc5\xa1evalska agencija porabi ve\xc4\x8d denarja za nagradne te\xc4\x8daje kot pa za neodvisne tr\xc5\xbene raziskave). Kreativni posamezniki v ogla\xc5\xa1evalskih agencijah se velikokrat osredoto\xc4\x8dajo na ustvarjanje oglasov, primernih za prejemanje festivalskih nagrad in ne na oglase, ki bi bili sposobni pove\xc4\x8dati prodajo, kar \xc5\xa1e dodatno prispeva k ambivalentnosti do ogla\xc5\xa1evalskih nagrad. Pritiski za osvajanje tovrstnih nagrad so namre\xc4\x8d tako veliki, da nekatere agencije prijavljajo celo oglase, ki jih izdelajo izklju\xc4\x8dno za nagradne nate\xc4\x8daje. Ogla\xc5\xa1evalski oskarji so zlati levi, ki jih vsako leto podeljujejo na mednarodnem ogla\xc5\xa1evalskem festivalu v Cannesu. Poleg dogodka v Cannesu, se letno odvijajo tudi Andy, Addy, Clio Awards, One Show, D&AD, Epica, Cresta, newyor\xc5\xa1ki klub umetni\xc5\xa1kih direktorjev, London International, Communicartion Arts, nagrade Kelly, nagrade revije Advertising Age ter nekaj dr\xc5\xbeavnih in regionalnih podelitev nagrad. V Sloveniji se vsako leto odvijajo SOF \xe2\x80\x93 Slovenski ogla\xc5\xa1evalski festival- ki nagrajuje kreativne prese\xc5\xbeke preteklega leta, Golden Drum, mednarodni ogla\xc5\xa1evalski festival Nove Evrope in Magdalena, mednarodni festival kreativne komunikacije (za mlade do 30. Leta starosti). Slovenski ogla\xc5\xa1evalski festival (SOF) predstavlja osrednji nacionalni dogodek ogla\xc5\xa1evalske stroke, ki ga organizira Slovenska ogla\xc5\xa1evalska zbornica. Festival vsako leto poteka v Portoro\xc5\xbeu, kjer se zberejo predstavniki agencij, medijev, produkcijskih hi\xc5\xa1 ter ogla\xc5\xa1evalcev. Predstavlja celovit in kriti\xc4\x8den pregled slovenske ogla\xc5\xa1evalske produkcije preteklega leta, postavlja ogledalo kreativnosti ogla\xc5\xa1evalske stroke, spodbuja razvoj ogla\xc5\xa1evanja v skladu z globalnimi trendi ter motivira udele\xc5\xbeence v slovenskem ogla\xc5\xa1evanju za kakovostno, kreativno, strokovno in k uspehu naravnano delo. Tekmovalni program SOF-a je organiziran tako, da \xc4\x8dlani \xc5\xbeirije pregledajo in ocenijo vsa de3la, ki so bila uvr\xc5\xa1\xc4\x8dena v izbor in odlo\xc4\x8dajo o uvrstitvah ter nagrada del v posameznih kategorijah .'